Θανάσης Μπέμπης

Ο Θανάσης Μπέμπης (Βοτανικός,  Αθήνα, 26 Ιουνίου 1928 - 23 Ιουλίου 2017) ήταν Έλληνας διεθνής ποδοσφαιριστής και προπονητής.

 Ποδοσφαιρική σταδιοδρομία 
 Σε συλλογικό επίπεδο 
Ξεκίνησε το άθλημα από τα Πράσινα Πουλιά Πετραλώνων, για να μετακινηθεί στον γειτονικό Ακράτητο και τον Φωστήρα Ταύρου το 1947. Στον Ολυμπιακό Πειραιώς εντάχθηκε την επόμενη χρονιά, με διετή όμως αποκλεισμό από επίσημες αναμετρήσεις εξαιτίας της μη συναίνεσης του αθηναϊκού συλλόγου. Εξαιρουμένης της αγωνιστικής περιόδου 1953-54, όπου διαφωνώντας για οικονομικά ζητήματα με τη διοίκηση επέστρεψε στον Ακράτητο, παρέμεινε στέλεχος των Ερυθρόλευκων έως το 1963. Σε αυτούς, διακρίθηκε από τη θέση του μεσοεπιθετικού και τα τελευταία χρόνια ως καθαρόαιμος παίκτης κέντρου. Συνέχισε μέχρι το 1965 στον Βύζαντα Μεγάρων στη Β΄ Εθνική κατηγορία, κατακτώντας το 1964-65 το πρωτάθλημαbyzasfc.gr. Υπάρχουν αναφορές ότι σε περιόδους εορτών ή καλοκαιρινών διακοπών αγωνίστηκε σε αγώνες του Α.Σ. Άρη Φιλιατών, λόγω της καταγωγής του από τους Φιλιάτες Θεσπρωτίας. Το 1965-66 αγωνίστηκε ως παίκτης-προπονητής στον Αργοναύτη Πειραιά της Β´ Εθνικής και το 1966 εγκατέλειψε την ενεργό δράση ως ποδοσφαιριστής.

Κατέχει το ρεκόρ του παίκτη με τις περισσότερες παρουσίες σε τελικούς του κυπέλλου Ελλάδας, έχοντας 10 και συνολικά 12 αγώνες. Το τρόπαιο κατέκτησε στις 8, αν και μόνο τη χρονιά 1955-56 βρέθηκε από την ηττημένη πλευρά, καθώς την 1961-62 (προτελευταία του) ο τελικός διακόπηκε χωρίς να αναδειχθεί κυπελλούχος. Η συμμετοχή του ωστόσο σε 9 νικηφόρες διοργανώσεις για τον Ολυμπιακό, κατατάσσουν τον Μπέμπη ως κορυφαίο του θεσμού μαζί με τον συμπαίκτη του, Ηλία Ρωσίδη.Στάθης Αρβανίτης, Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου, Εκδ. Καστανιώτη, Αθήνα 2000, ISBN 960-0329-45-1, σελ. 23

 Στην εθνική Ελλάδας 
Χρίστηκε 17 φορές διεθνής με την Ανδρών Ελλάδας σημειώνοντας ένα τέρμα. Την πρώτη του εμφάνιση πραγματοποίησε στις 17 Φεβρουαρίου 1950 κατά τον εκτός έδρας αγώνα με την Αίγυπτο, για τα πλαίσια του Κυπέλλου Φιλίας Ανατολικής Μεσογείου, όπου ο τεχνικός Κώστας Νεγρεπόντης τον χρησιμοποίησε ως αλλαγή από το ημίχρονο αντί του Λάμπη Σεραφείδη.

 Τίτλοι 
Ως ποδοσφαιριστής.
 6 Πρωταθλήματα Ελλάδας: 1951, 1955, 1956, 1957, 1958 και 1959
 9 Κύπελλα Ελλάδας: 1951, 1952, 1953, 1957, 1958, 1959, 1960, 1961 (χωρίς συμμετοχή στον τελικό) και 1963
 8 Πρωταθλήματα ΕΠΣ Πειραιώς: 1951, 1952, 1953, 1955, 1956, 1957, 1958 και 1959
 1 Βαλκανικό Κύπελλο: 1963.

Πέθανε στις 23 Ιουλίου 2017.

 Παραπομπές 

 Πηγές 
 Οι θρυλικές εποχές 1953-1959 1996-2003 οι πρωταγωνιστές, Έκδοση Ελληνικά γράμματα Αθήνα 2003 ISBN 960-406-582-3
 Η Ιστορία του Ολυμπιακού , Έκδοση Γ.Χ. Αλεξανδρής , Αθήνα 1996
 Θρύλος πορεία μέσα στο χρόνο, Έκδοση Ηλιότριπο, Αθήνα 1997 ISBN 569-584-365-2
 Χρυσός Θρύλος Έκδοση Art Press,Εκδοτική Α.Ε. , Αθήνα 1997
 Εθνική Ελλάδος πορεία μέσα στο χρόνο , Εκδόσεις Παπαζήση Αθήνα 2001
 Ολυμπιακός ένα αρχείο μια ιστορία Β. Καρδάσης ,Μίλητος 1997
 Αλμανάκ Περιοδικό Εικόνες, 1991
 "Τα χρυσά πόδια", συλλογικό έργο, έκδοση αθλητικής εφημ. «ΟΜΑΔΑ», Αθήνα 1962, σελ. 85-87
 Στάθης Αρβανίτης, Η ιστορία του Ολυμπιακού, με πλήρη στοιχεία 1925-2000 • 75 χρόνια θρύλου, Εκδόσεις Καστανιώτη, Αθήνα 2000, ISBN 960-0329-45-1.

 Εξωτερικοί σύνδεσμοι 


Μπεμπης
Μπεμπης
Μπεμπης
Μ
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Βύζαντα Μεγάρων
Κατηγορία:Προπονητές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές στους Μεσογειακούς Αγώνες 1951